Remi Kanazi

**Remi Kanazi** (1981) palestinar-estatubatuar poeta eta idazlea da, New Yorken bizi dena. Lannan Residencyko kidea da eta Israelen aurkako boikot kultural eta akademikoa bultzatzen duen BDS Mugimenduaren aholkularia.

Palestinar iheslarien semea eta biloba izanik *Poets for Palestine* (2008) idatzi zuen, Palestinako hip hop-aren, poesiaren eta artearen antologia, eta bi poesia liburu ere idatzi ditu, *Poetic Injustice – Writings on Resistance and Palestine* eta *Before the Next Bomb Drops: Rising Up From Brooklyn to Palestine*.

## Biografia 
Gurasoek eta aiton amonek Palestinatik ihes egin zuten Israelgo Estatua 1948an sortu aurretik eta Remi Kazani Estatu Batuetan jaio zen. Massachusettseko herrixka batean hazi zen eta 2001ean joan zen New Yorkera bizitzera.

### Landutako gaiak 
Gaztetatik hip hop underground munduak inspiratu izan du poesia idaztera. 2004an anaiak eta arrebak Def Poetry Jam ikustera eraman zuten. Aurreneko aldia zen poetak errezitatzen ikusten ztuena eta txunditurik gelditu zen. Kanazik dio "ez dela soilik palestinarra edo arabiarra izateagatik. Zapalkuntza sistemaek herri bati egiten dionaren ingurukoa da haren poesia. Beraz, poliziaren basakeriaz, AEB eta Mexiko arteko mugaz, Afganistango edo Irakeko gerraz, edo palestinarren egoeraz hitz egiten ari bazara, zer jasaten ari diren eta haien aurka egiten ari den injustizia ikustaraztea da axola duena. Eta horren aurka ari gara lanean: zapalkuntza sistemen aurka."

### Argitaraturiko lanak 
2008an *Poets for Palestine* () antologia idatzi zuen. Palestinar hip hop, poesia eta artea azaleratu nahi izan zuen, eta palestinar artista ugariren lanak bildu zituen; Suheir Hammad, Nathalie Handal, Fady Joudah, Annemarie Jacir, Mahmoud Darwish, Naomi Shihab eta Kanazi bera. hauekin batera afrikar jatorriko estatubatuar poeta bi ere sartu ziten,  Patricia Smith eta Amiri Baraka.

2011n *Poetic Injustice – Writings on Resistance and Palestine* () poesia liburua atera zuen, bere olerki propioekin, eta CDa ere bazekarren liburuak. 

2015ean *Before the Next Bomb Drops: Rising Up From Brooklyn to Palestine* () liburua atera zuen. Liburu hartako poesiek Nakbaz, boikot kulturalaz eta Estatu Batuek mundu osoan zabaldu duten militarismoaz hitzegiten dute.

Ipar Amerikan, Erresuma Batuan eta Ekialde Hurbilean birak egin ditu eta Palestine Festival of Literature eta Poetry International jaialdietan hartu du parte. Chris Hedges kazetariak esan zuen "egia gehiago, eta berri gehiago, dago Remi Kanaziren poesian gure egunkarietan baino". Ronnie Kasrils politikari hegoafrikarrak "Etorkizuneko Palestinaren eredu distiratsua" zela esan zuen eta John Berger ingeles idazleak "isiltzea onartzen ez duen ahotsa" gisa deskribatu zuen.

## Aktibismoa 
2007an izan zen aurreneko aldiz Palestinan, ondoren beste hainbatetan izan da. New York Times, Salon,  Al Jazeera English eta BBC Radio kateetan agertu da eta Israelen aurkako boikot kultural eta akademikoa bultzatzen duen BDS Mugimenduaren aholkularia da.

## Poesia argitalpenak 
* *Poets for Palestine* (ed.), Al Jisser, 2008, 
* *Poetic Injustice – Writings on Resistance and Palestine*, RoR Publishing, 2011, 
* *Before the Next Bomb Drops: Rising Up From Brooklyn to Palestine*, 2015,  

## Erreferentziak 
## Kanpo estekak 
*  Remi Kanazi, X-n
*  Remi Kanazi, Facebooken